**Lege pentru modificarea și completarea Codului cu privire la știință și inovare nr. 259-XV din 15 iulie 2004**

 Parlamentul adoptă prezenta lege organică

**Articolul I.**

1. În cuprinsul Codului, sintagma „sfera științei și inovării”, la orice formă gramaticală, se substituie cu cuvintele „domeniile cercetare-dezvoltare, inovare și transfer tehnologic”, sintagmele „înaltă calificare” sau „calificare înaltă” se substituie cu sintagma „calificare superioară”, sintagma „consiliul științific specializat” se substituie cu sintagma „consiliul științific de profil”.
2. Articolul 4 va avea următorul cuprins:

„**Articolului 4**. Cercetare-dezvoltare

*Cercetare-dezvoltare* - activitate de cercetare fundamentală și/sau de cercetare aplicativă.”.

1. Articolul 5 se abrogă.
2. Articolul 6 va avea următorul cuprins:

„**Articolul 6**. Cercetare fundamentală

*Cercetare fundamentală* – activitate care are drept scop dobîndirea de noi cunoștințe, formularea și verificarea a noi ipoteze și teorii într-un domeniu al științei.”.

1. Articolul 7 va avea următorul cuprins:

„**Articolul 7**. Cercetare aplicativă

*Cercetare aplicativă* – activitate care are drept scop utilizarea cunoștințelor noi pentru crearea de noi produse, tehnologii și servicii sau pentru îmbunătățirea lor”.

1. Articolul 8 va avea următorul cuprins:

„**Articolul 8**. Dezvoltare tehnologică

*dezvoltare tehnologică* – punerea în aplicare a noilor tehnologii de fabricare a produselor și prestare a serviciilor performante”.

1. Articolului 13 va avea următorul cuprins:

**Articolul 13**. Cofinanţare

„*Cofinanțare* – finanțarea domeniilor cercetării, dezvoltării, inovării și transferului tehnologic din două sau mai multe surse, inclusiv în baza parteneriatelor public-private.”

1. Se completează cu articolul 131 cu următorul cuprins:

„**Articolul 131**. Finanțare instituțională

*Finanţare instituţională* - finanțare acordată din bugetul de stat, inclusiv din mijloace speciale, instituțiilor şi altor organizaţii din domeniile cercetare-dezvoltare, inovare şi transfer tehnologic pentru finanțarea cheltuielilor de bază (regie, cheltuielile de personal ) ale acestora, în baza evaluării periodice respective, în conformitate cu prevederile articolului 96 al prezentului Cod.”.

1. La articolul 15, cuvintele „sfera științei și inovării” se substituie cu cuvintele „domeniul cercetare-dezvoltare”.
2. Articolul 20 va avea următorul cuprins:

„**Articolul 20**. Inovare

*inovare* – rezultat final al activității de inovare și transfer tehnologic ce reprezintă un produs, tehnologie, serviciu nou sau modificat, mai performante ca cele utilizate anterior ”.

1. După articolul 20 se introduce articolul 201 cu următorul cuprins:

„**Articolul 201**. Inovație

*Inovație* – produs, serviciu, tehnologie, care au însușiri, funcții, parametri de calitate și eficientă performanți, aceștia fiind confirmați prin cererea solicitanților respectivi.

1. Articolul 21 va avea următorul cuprins:

 „**Articolul 21**. Transfer tehnologic

*Transfer tehnologic* – punerea în aplicare a tehnologiilor și utilajelor specifice, a echipamentelor și instalațiilor, a hibrizilor, soiurilor, raselor, stampelor, preparatelor în scopul obținerii produselor și serviciilor noi, sporirii performanțelor acestora, îmbunătățirii eficienței de producție”.

1. Articolul 22 va avea următorul cuprins:

 „**Articolul 22**. Activitate de inovare şi transfer tehnologic

*Activitate de inovare și transfer tehnologic* – activitate care are drept scop realizarea inovării, inclusiv prin transferul de tehnologii.”

1. Articolul 23 va avea următorul cuprins:

 „**Articolul 23**. Capacitate de asimilare a inovației

*Capacitate de asimilare a inovației –* capacitate a persoanelor fizice și juridice de a cunoaște și utiliza inovațiile în beneficiul propriu și/sau al societății.”.

1. Articolului 24 va avea următorul cuprins:

 „Articolul 24. Domeniul inovare și transfer tehnologic

*Domeniu inovare și transfer tehnologic* – ansamblul activităților care includ, în particular crearea inovațiilor, implementarea inovaților în practică, inclusiv prin transferul tehnologic, în scopul fabricării produselor noi competitive sau perfecționate, precum și în scopul utilizării unor servicii și tehnologii progresive.”.

1. Articolul 29 va avea următorul cuprins:

 „**Articolul 29**. Programul național de cercetare-dezvoltare, inovare și transfer tehnologic

*Programul național de cercetare-dezvoltare, inovare și transfer tehnologic*, în continuare Programul național, este principalul instrument programatic prin care Guvernul aprobă politica în domeniul cercetării, dezvoltării, inovării, și transferului tehnologic pentru o durată de timp care să permită sincronizarea cu programele cadru de cercetare ale Uniunii Europene, pe care Agenția Națională pentru Cercetare-Dezvoltare, Inovare și Transfer Tehnologic în colaborare cu ministerele, Academia de Ştiinţe a Moldovei şi alte instituţii statale o implementează. Programul naţional poate fi revizuit numai după analiza rezultatelor evaluării impactului la jumătatea perioadei de implementare, la propunerea Agenției Naționale pentru Cercetare-Dezvoltare, Inovare și Transfer Tehnologic. Modificările se aprobă de Guvern.”

1. Articolul 30 va avea următorul cuprins:

 „**Articolul 30**. Evaluarea performanțelor

*Evaluarea performanțelor –* proces de măsurare a capacităților organizațiilor din domeniile cercetare-dezvoltare, inovare și transfer tehnologic de a activa corespunzător statutului și profilului lor, organizat de către autoritatea abilitată și efectuat de experți calificați, în conformitate cu standardele și bunele practici internaționale în domeniu, pe baza unei metodologii de evaluare a performanțelor organizațiilor din domeniile cercetare-dezvoltare, inovare și transfer tehnologic aprobată de Guvern.

 **18**. Articolele 31 – 35 se exclud.

**19**. La articolul 37 sintagma „raport cu funcția deținută” se substituie cu sintagma „conformitate cu indicatorii de performanță aprobați de Guvern”.

**20.**Articolul 55 va avea următorul cuprins:

„**Articolul 55**. Politica de stat în domeniile cercetare-dezvoltare, inovare și transfer tehnologic

(1) Prin politicile sale, statul susține în mod prioritar domeniile cercetare-dezvoltare, inovare și transfer tehnologic, considerîndu-le drept bază pentru creșterea competitivității ţării.

(2) Statul promovează cercetare-dezvoltarea, inovarea şi transferul tehnologic ce crește performanțele produselor, tehnologiilor, proceselor, precum și conduce la obținerea, propagarea și asimilarea de cunoștințe noi, prin elaborarea și implementarea strategiilor, Programului național și a altor programe de stat și proiecte în domeniile cercetare-dezvoltare, inovare și transfer tehnologic, și prin aplicarea instrumentelor de stimulare a activităților respective;

(3) Statul identifică direcțiile strategice de dezvoltare a științei și inovării și distribuie în mod prioritar mijloacele financiare destinate pentru dezvoltare, conform acestora.”.

**21**.Articolul 56 se exclude.

**22**.Articolul 57 va avea următorul cuprins:

„**Articolul 57**. Principiile de bază ale politicii de stat în domeniile cercetare-dezvoltare, inovare și transfer tehnologic

Politica de stat în domeniile cercetare-dezvoltare, inovare și transfer tehnologic se bazează pe următoarele principii:

a) evaluarea rezultatelor domeniilor cercetare-dezvoltare, inovare și transfer tehnologic în raport cu standardele și bunele practici internaționale, precum și în privința corespunderii acestora necesităților și priorităților economiei naționale și societății în ansamblu;

b) concentrarea resurselor umane și direcționarea mijloacelor financiare pentru soluționarea problemelor de importanță majoră;

 c) direcționarea mijloacelor financiare cu prioritate către instituții şi echipe de cercetători care au dovedit performanță în cercetare-dezvoltare, inovare și transfer tehnologic;

d) asigurarea transparenței și concurenței loiale în activitățile de cercetare-dezvoltare, inovare și transfer tehnologic;

e) promovarea parteneriatului între organizațiile din domeniile cercetare-dezvoltare, inovare și transfer tehnologic, sistemul educațional și mediul afacerilor;

f) stimularea obținerii performanțelor în domeniile cercetare-dezvoltare, inovare și transfer tehnologic;

 g) respectarea eticii și bunei conduite precum și adoptarea bunelor practici internaționale în domeniile cercetării, dezvoltării, inovării și transferului tehnologic.

**23**. Articolul 58 va avea următorul cuprins:

„**Articolul 58**. Direcțiile strategice de dezvoltare a științei și inovării

(1) Direcțiile strategice de dezvoltare a științei și inovării se identifică în funcție de necesitățile de dezvoltare a țării, prioritățile naționale stabilite prin strategii și Programul național, potențialul existent, avantajul competitiv și evoluțiile factorilor externi ce determină dezvoltarea.

(2) Direcțiile și prioritățile strategice se identifică în urma unui exercițiu amplu de consultare a mediului economic, academic și de cercetare, precum și a reprezentanților societății civile.

(3) Consiliul Interministerial pentru Coordonarea Politicilor în Domeniile Cercetare-Dezvoltare, Inovare și Transfer Tehnologic coordonează direcțiile strategice de dezvoltare a științei și inovării,”.

**24**. Articolul 59 va avea următorul cuprins:

„**Articolul 59**. Programe de stat în domeniile cercetare-dezvoltare, inovare și transfer tehnologic

(1) Programele de stat în domeniile cercetare-dezvoltare, inovare şi transfer tehnologic constituie un complex de proiecte sau măsuri menite să dezvolte cercetarea-dezvoltarea, să realizeze inovarea, inclusiv prin transferul de tehnologii întru soluţionarea problemelor de importanţă naţională, în acestea fiind reflectate obiectivele şi rezultatele scontate.

(2) Proiectele incluse în programele de stat în domeniile cercetare- dezvoltare, inovare şi transfer tehnologic se selectează prin concurs.

(3) Programele de stat în domeniile cercetare-dezvoltare, inovare şi transfer tehnologic sunt finanţate de la bugetul de stat parţial sau integral, în dependenţă de componenţa şi potenţialul participanţilor la realizarea programului respectiv, precum şi în dependenţă de condiţiile concursului proiectelor propuse pentru implementare.”

**25**. După articolul 59 se introduc Articolele 591, 592, 593 şi 594 cu următorul cuprins:

„**Articolul 591.** Consiliul Interministerial pentru Coordonarea Politicilor în Domeniile Cercetare-Dezvoltare, Inovare și Transfer Tehnologic.

 (1) Consiliul Interministerial pentru Coordonarea Programelor de Stat în Domeniile Cercetare-Dezvoltare, Inovare şi Transfer Tehnologic, denumit în continuare Consiliul Interministerial este creat în scopul coordonării şi promovării documentelor de politici, Programelor de Stat, precum şi a proiectelor de importanţă naţională în domeniile cercetare-dezvoltare, inovare şi transfer tehnologic.

(2) Consiliul Interministerial se instituie conform principiului parității, prin hotărîre de Guvern.

(3) Consiliul Interministerial nu este personalitate juridică și funcționează în conformitate cu regulamentul său aprobat prin hotărîre de Guvern.

(4) Consiliul Interministerial include în componența sa în calitate de:

* 1. președinte - Prim-ministru al Republicii Moldova;
	2. doi vicepreședinţi - din oficiu: ministrul economiei şi ministrul educației;
	3. membri: consilierul Prim-ministrului în domeniile cercetare-dezvoltare, inovare și transfer tehnologic, ministrul finanțelor, ministrul agriculturii și industriei alimentare, ministrul dezvoltării regionale și construcțiilor, președintele Academiei de Științe a Moldovei, o persoană delegată de Consiliul Rectorilor, președintele Camerei de Comerț și Industrie și Directorul Agenției Naționale pentru Cercetare-Dezvoltare, Inovare și Transfer Tehnologic. În funcție de tematica proiectelor examinate, vor fi invitați și alți miniștri care vor activa din oficiu;

 (5) În lipsa președintelui, ședințele Consiliului Interministerial sunt prezidate de către unul din vicepreședinţi.”

(6) Lucrările de secretariat ale Consiliului Interministerial sînt asigurate de către Cancelaria de Stat, în persoana consilierului Prim-ministrului în domeniile cercetare-dezvoltare, inovare şi transfer tehnologic.”

(7) Consiliul Interministerial are următoarele atribuţii:

a) coordonează politicile în domeniile cercetare-dezvoltare, inovare şi transfer tehnologic, inclusiv promovează programele de stat şi proiectele de importanţă naţională în domeniile respective;

b) propune Guvernului, în baza concursului organizat de Cancelaria de Stat, candidaturile pentru numirea în funcţiile de director şi vicedirector ai Agenţiei Naţionale pentru Cercetare-Dezvoltare, Inovare şi Transfer Tehnologic.

 Articolul 592. Agenția Națională pentru Cercetare-Dezvoltare, Inovare și Transfer Tehnologic

(1) Agenția Națională pentru Cercetare-Dezvoltare, Inovare și Transfer Tehnologic (în continuare - ANCDITT) se înființează prin hotărîre a Guvernului și este organul de specialitate al administrației publice centrale, cu personalitate juridică, în subordinea Guvernului, aceasta fiind autoritate de stat pentru implementarea politicilor în domeniile cercetare-dezvoltare, inovare şi transfer tehnologic.

(2) ANCDITT îşi exercită atribuţiile în baza prezentului Cod, altor acte legislative, precum şi în baza regulamentului său.

(3) Regulamentul ANCDITT, structura şi efectivul-limită al Agenţiei sunt aprobate prin hotărîre de Guvern.

(4) ANCDITT este administrată de un director, care are în subordinea sa un vicedirector, ambii fiind numiţi în funcţie prin hotărîre de Guvern. Eliberarea din funcţie a directorului şi vicedirectorului se efectuează prin hotărîre de Guvern, la propunerea Consiliului Interministerial.

(5) Activitatea ANCDITT este finanţată de la bugetul de stat, din Fondurile pentru cercetare-dezvoltare, inovare şi transfer tehnologic, precum şi din alte surse neinterzise de lege.”

(7) ANCDITT exercită următoarele atribuții de bază:

1. elaborează propuneri de perfecţionare a documentelor de politici, inclusiv la proiectele actelor legislative şi normative în domeniul cercetare-dezvoltare, inovare și transfer tehnologic şi le prezintă ministerelor responsabile de domeniile vizate pentru promovare;
2. administrează Fondul pentru Cercetare-Dezvoltare şi Fondul pentru Inovare şi Transfer Tehnologic conform deciziilor Consiliului de administrare a Fondului pentru cercetare-dezvoltare şi a Fondului pentru inovare şi transfer tehnologic.
3. organizează evaluarea în vederea acreditării organizaţiilor din domeniile cercetare-dezvoltare, inovare şi transfer tehnologic, cu excepţia instituţiilor de învăţămînt superior;
4. elaborează propuneri privind direcțiile strategice ale dezvoltării științei și inovațiilor în urma consultării cu toți actorii interesați;
5. implementează politica statului în domeniu conform programelor de stat de cercetare-dezvoltare, inovare și transfer tehnologic;
6. definește criteriile de performanță pentru activitățile de cercetare-dezvoltare, inovare și transfer tehnologic ce stau la baza selectării și finanțării proiectelor de cercetare-dezvoltare, inovare și transfer tehnologic;
7. organizează procesele de expertiză a proiectelor de cercetare-dezvoltare, inovare și transfer tehnologic, precum şi concursurile de selectare a acestora, în scopul distribuției fondurilor publice alocate pentru finanţarea domeniilor cercetării-dezvoltării, inovării și transferului tehnologic;
8. prezintă Consiliului de Administrare a Fondului pentru Cercetare-Dezvoltare şi a Fondului pentru Inovare şi Transfer Tehnologic (în continuare -Consiliului de Administrare a Fondurilor) rezultatele evaluării proiectelor expertizate de către experţi independenţi naţionali şi străiniconformMetodologiei elaborate de către ANCDITT şi aprobate de către Guvern;
9. organizează și coordonează evaluarea și certificarea performanțelor în vederea finanțării instituționale a organizaţiilor din domeniile cercetare-dezvoltare, inovare şi transfer tehnologic;
10. estimează volumul alocațiilor financiare necesare și înaintează propuneri Consiliului de Administrare a Fondurilor cu privire la bugetul necesar pentru finanțarea instituțională a organizațiilor din domeniile cercetare-dezvoltare, inovare și transfer tehnologic şi pentru susținerea programelor și proiectelor de cercetare-dezvoltare, inovare și transfer tehnologic, care urmează a fi finanțate din fondurile publice;
11. efectuează sinteza şi promovarea proiectului cadrului bugetar pe termen mediu în domeniile cercetare-dezvoltare, inovare şi transfer tehnologic, inclusiv pentru finanţarea instituţională;
12. organizează, coordonează și monitorizează participarea subiecților științei și inovării în programele naționale și internaționale din domeniile cercetare-dezvoltare, inovare și transfer tehnologic;
13. elaborează și aprobă scheme pentru ajutorul de stat în domeniul cercetării-dezvoltării, inovării și transferului tehnologic;
14. elaborează mecanisme de monitorizare, evidență și stimulare a implementării rezultatelor proiectelor de cercetare-dezvoltare, inovare și transfer tehnologic, și de formare a piețelor de produse ale științei și inovaționale;
15. monitorizează activitatea parcurilor ştiinţifico-tehnologice şi incubatoarelor de inovare în care rezidenții implementează proiecte de inovare și transfer tehnologic, precum și activitatea administratorilor acestora;
16. acordă suport universităților, centrelor de cercetare și agenților economici pentru identificarea necesităților de cercetare-dezvoltare și inovare dictate de cererile piețelor interne și externe;
17. contribuie la integrarea inovatorilor și cercetătorilor autohtoni în rețele internaționale;
18. popularizează activitățile de inovare și transfer tehnologic;
19. atrage mijloace nebugetare pentru implementarea programelor și proiectelor de cercetare-dezvoltare, inovare și transfer tehnologic, precum și pentru crearea infrastructurii de cercetare-dezvoltare, inovare și transfer tehnologic;
20. monitorizează implementarea strategiilor, programelor și proiectelor de cercetare-dezvoltare, inovare și transfer tehnologic, inclusiv de creare a infrastructurii pentru cercetare-dezvoltare, inovare și transfer tehnologic și prezintă anual rapoarte Guvernului privind realizarea acestora;
21. participă activ la realizarea parteneriatului între organizațiile de cercetare, inovare și transfer tehnologic, instituțiile de învățământ superior întreprinderile de producție și alte entități publice sau private interesate în domeniu;
22. creează și acordă acces publicului larg la baze de date în domeniul cercetării-dezvoltării, inovării și transferului tehnologic;
23. îndeplineşte lucrările de secretariat ale Consiliului de administrare a Fondului pentru cercetare-dezvoltare şi Fondului pentru inovare şi transfer tehnologic
24. exercită alte atribuții stabilite prin lege și Regulamentul ANCDITT.

(8) ANCDITT este în drept să solicite de la instituţiile statale şi agenţii economici informaţii privind activităţile în domeniile cercetare – dezvoltare, inovare şi transfer tehnologic.

(9) Remunerarea și stimularea materială a personalului de conducere ANCDITT se efectuează în baza contractelor individuale de muncă, care conțin clauze ce condiționează remunerarea de indicatori de performanță ai activității instituției.

**Articolul 593**. Consiliul de Administrare a Fondului pentru Cercetare-Dezvoltare şi Fondului pentru Inovare şi Transfer Tehnologic

(1) Consiliul de Administrare a Fondului pentru Cercetare-Dezvoltare şi a Fondului pentru Inovare şi Transfer Tehnologic (în continuare – Consiliul de Administrare a Fondurilor) decide în privinţa utilizării mijloacelor financiare ale Fondului pentru cercetare-dezvoltare şi a Fondului pentru inovare şi transfer tehnologic.

(2) Consiliul de Administrare a Fondurilor, prin deciziile şi emiterea actelor respective, acreditează organizaţiile din domeniile cercetare-dezvoltare, inovare şi transfer tehnologic, cu excepţia instituţiilor de învîţămînt superior, în baza evaluărilor efectuate de către Comisia de evaluare componenţa căreia este aprobată de către Consiliul de Administrare a Fondurilor.

(3) Componenţa şi atribuţiile Consiliului de Administrare a Fondurilor, se stabilesc prin Legea cu privire la Fondul pentru cercetare-dezvoltare şi Fondul pentru inovare şi transfer tehnologic.

(4) Membrii Consiliului de administrare în activitatea lor se conduc de prezentul Cod, Legea cu privire la Fondul pentru Cercetare-Dezvoltare şi Fondul pentru Inovare şi Transfer Tehnologic, Regulamentul Fondului pentru Cercetare-Dezvoltare şi Fondului pentru Inovare şi Transfer Tehnologic, precum şi de Regulamentul Consiliului de administrare a Fonduriloraprobate prin hotărîre de Guvern, precum şi de alte acte legislative şi normative în vigoare.

594. Consilierul Prim-ministrului în domeniile cercetare-dezvoltare, inovare şi transfer tehnologic

Consilierul Prim-ministrului în domeniile cercetare-dezvoltare, inovare şi transfer tehnologic are următoarele atribuţii:

1. avizează proiectele de politici în domeniile cercetare-dezvoltare, inovare şi transfer tehnologic prezentate Guvernului pentru aprobare;
2. monitorizează şi promovează implementarea documentelor de politici, inclusiv programelor de stat în domeniile cercetare-dezvoltare, inovare şi transfer tehnologic;
3. organizează examinarea rapoartelor şi sintezelor privind implementarea documentelor de politici în domeniile cercetare-dezvoltare, inovare şi transfer tehnologic, inclusiv privind realizarea programelor de stat şi proiectelor de importanţă naţională, la nivel de instituţii publice centrale de specialitate;
4. face concluzii şi elaborează propuneri privind dezvoltarea domeniilor cercetare-dezvoltare, inovare şi transfer tehnologic, în urma examinării sintezelor şi rapoartelor.”

**27.** Articolul 60 va avea următorul cuprins:

„**Articolul 60**. Proiecte de cercetare-dezvoltare, inovare și transfer tehnologic

(1) Se consideră proiecte de cercetare-dezvoltare complexul de activități și acțiuni interdependente prin executori, termene și resurse, care au drept scop dobîndirea de noi cunoștințe, formularea și verificarea a noi ipoteze și teorii într-un domeniu al științei sau utilizarea cunoștințelor noi pentru crearea de noi produse, tehnologii și/sau servicii, sau pentru îmbunătățirea unora existente”.

(2) Se consideră proiecte de inovare și transfer tehnologic proiectele care prin realizarea activităților preconizate prevăd o inovare ce reprezintă fabricarea de produse, implementarea de tehnologii și prestarea de servicii competitive noi sau îmbunătățite.”.

**28**.Articolul 61 va avea următorul cuprins:

„**Articolul 61**. Selectarea și finanțarea proiectelor din domeniile cercetare-dezvoltare, inovare și transfer tehnologic

(1) Selectarea proiectelor de cercetare-dezvoltare, inovare și transfer tehnologic pentru implementare și susținere financiară se efectuează prin concurs anunțat public de către ANCDITT.

(2) Proiectele se selectează de către Consiliul de Administrare a Fondurilor în conformitate cu Metodologia de selectare a proiectelor din domeniile cercetare-dezvoltare, inovare și transfer tehnologic, aprobată de Guvern.

 (3) Lista proiectelor depuse și a celor selectate, cu indicarea instituțiilor beneficiare, directorilor proiectelor și bugetelor alocate, se publică pe site-ul ANCDITT.

**29**. Articolul 68 va avea următorul cuprins:

„**Articolul 68**. Atribuţiile Guvernului

În domeniile cercetare-dezvoltare, inovare și transfer tehnologic Guvernul are următoarele atribuții:

1. aprobă strategii naționale, sectoriale, programe de stat și proiecte de importantă națională și promovează realizarea acestora după coordonare de către Consiliul Interministerial
2. propune Parlamentului spre examinare cuantumurile distincte de finanțare ale domeniilor cercetare-dezvoltare, inovare și transfer tehnologic prin intermediul proiectului Legii bugetului de stat;
3. organizează elaborarea și promovează în Parlament proiectele de acte legislative pentru reglementarea și stimularea activităților în domeniile cercetare-dezvoltare, inovare și transfer tehnologic;
4. aprobă acte normative de reglementare în baza legilor adoptate;
5. susține crearea și optimizarea infrastructurii în domeniile cercetare-dezvoltare, inovare și transfer tehnologic;
6. acordă premii de stat pentru realizări performante în domeniile cercetare-dezvoltare, inovare și transfer tehnologic;
7. încheie acorduri interguvernamentale de colaborare în domeniile cercetare-dezvoltare, inovare și transfer tehnologic;
8. exercită alte atribuții în conformitate cu Legea cu privire la Guvern.

**30.** Articolul 69 va avea următorul cuprins:

„**Articolul 69**. Atribuțiile organelor centrale de specialitate

(1) Atribuţiile organelor centrale de specialitate în domeniile cercetare-dezvoltare, inovare şi transfer tehnologic se stabilesc de Guvern.

(2) Ministerele:

a) elaborează proiecte de politici, inclusiv de strategii şi programe sectoriale în domeniile cercetare-dezvoltare, inovare şi transfer tehnologic și le promovează după avizul Consiliului Interministerial;

b) participă la elaborarea strategiilor naţionale în domeniile cercetare- dezvoltare, inovare şi transfer tehnologic;

c) elaborează proiecte de acte legislative şi normative pentru crearea instrumentelor de stimulare şi promovare a activităţilor în domeniile cercetare-dezvoltare, inovare şi transfer tehnologic;

d) elaborează propuneri privind direcţiile strategice de dezvoltare a ştiinţei şi inovării;

e) coordonează proiectele de cercetare-dezvoltare, inovare şi transfer tehnologic corespunzătoare domeniilor lor de activitate, propuse pentru realizare de către organizaţiile din domeniile cercetare-dezvoltare, inovare şi transfer tehnologic precum şi avizează proiectele instituțiilor din subordinea lor, asumându-și rolul de comanditar al proiectelor coordonate şi aprobate;

f) aprobă proiectele bugetelor organizaţiilor subordonate din domeniile cercetare-dezvoltare, inovare şi transfer tehnologic, precum şi coordonează programele de activitate ale acestora;

g) raportează Guvernului despre implementarea documentelor de politici, elaborate de acestea.

(3) Ministerul Educaţiei, pe lîngă atribuţiile expuse la literele a) - d) ale alineatului (2), are următoarele atribuţii:

a) coordonează şi monitorizează activităţile în domeniile cercetare-dezvoltare, inovare şi transfer tehnologic din cadrul instituţiilor de învățământ universitar, inclusiv coordonează și promovează propunerile acestora privind finanțarea activităților respective;

b) prezintă rapoarte Guvernului despre implementarea documentelor de politici elaborate de către acesta.

(4) Ministerul Economiei, pe lîngă atribuţiile expuse la literele a) - e) ale alinatului (2), are următoarele atribuţii:

a) îndeplineşte rolul de coordonator şi integrator al politicilor sectoriale în domeniul inovare şi transfer tehnologic;

b) elaborează proiectul direcţiilor strategice de dezvoltare a domeniilor cercetare-dezvoltare, inovare şi transfer tehnologic în baza propunerilor înaintate de instituţiile abilitate şi îl prezintă Guvernului pentru examinare;

c) coordonează şi promovează propuneri privind finanţarea activităţilor în domeniile cercetare-dezvoltare, inovare şi transfer tehnologic ale organizaţiilor subordonate.”

**31**.La articolul 71:

în denumirea articolului cuvîntul „locul” se substituie cu cuvîntul „rolul”;

alineatul (1) va avea următorul cuprins:

„(1) Academia de Științe este promotor al activităților de cercetări științifice și consultant ştiinţific al autorităţilor publice.

La articolul 72:

în alineatul (1) cuvintele „ale Acordului de parteneriat și ” se exclud.

alineatele (2), (3) și (4) se exclud.

**32**. Articolul 73 va avea următorul cuprins:

„**Articolul 73**. Atribuțiile Academiei de Științe

Academia de Științe are următoarele atribuții de bază:

1. propune Guvernului spre aprobare structura organizațională, călăuzindu-se de direcțiile strategice ale sferei cercetare-dezvoltare și de prioritățile social-economice și culturale ale țării;
2. participă la elaborarea strategiilor și programelor de stat în domeniul cercetare-dezvoltare, inovare și transfer tehnologic;
3. participă în procesul de identificare a direcțiilor strategice de dezvoltare a domeniului cercetare-dezvoltare;
4. elaborează propuneri pentru proiectele de acte normative şi legislative în domeniile cercetare-dezvoltare, inovare şi transfer tehnologic;
5. coordonează activitățile de cercetare – dezvoltare a instituţiilor subordonate şi promovează cercetările fundamentale şi aplicative;
6. elaborează pronosticuri privind dezvoltarea științei și inovațiilor;
7. oferă consultanță științifică autorităților publice și instituțiilor statale, precum și agenților economici;
8. organizează manifestări științifice naționale și internaționale și deleagă cercetători științifici la foruri științifice europene și internaționale;
9. prezintă ANCDITT proiecte de finanţare instituţională şi proiecte în domeniile cercetare-dezvoltare, inovare şi transfer tehnologic, în scopul finanţării;
10. își alege membrii titulari, membrii corespondenți, membrii de onoare și doctorii Honoris Causa în conformitate cu Statutul Academiei de Științe și alte acte normative interne;
11. stimulează creația științifică și culturală prin organizarea de concursuri și prin aplicarea unui sistem eficient de premiere;
12. susține și mediatizează rezultatele inovaționale ale cercetării-dezvoltării;
13. își determină partenerii și formele optime de cooperare, stabilind relații de colaborare cu instituții și organizații din țară și de peste hotare din sfera cercetare-dezvoltare și din învățământul universitar;
14. prezintă anual Guvernului dări de seamă privind activitatea sa;
15. gestionează patrimoniul Academiei de Științe;
16. monitorizează activitatea organizaţiilor subordonate;
17. exercită alte atribuții și servicii conform legilor, Regulamentului Academiei de Științe și altor acte normative în vigoare;

**33.** După articolul 73 se introduce articolul 731 cu următorul conținut:

„**Articolul 731**. Prezidiul Academiei de Științe

(1) Prezidiul Academiei de Științe (în continuare – Prezidiu) este organul executiv al Academiei de Științe, care activează în baza unui regulament aprobat de Adunarea generală.

(2) Prezidiul este format din președinte, prim-vicepreședinte, vicepreședinți, secretarul științific general, coordonatorii secțiilor de științe, președinții filialelor Academiei de Științe.

(3) Ședințele ordinare ale Prezidiului se convoacă lunar conform planului anual, iar cele extraordinare - la necesitate, din inițiativa Președintelui Academiei de Științe a Moldovei sau a 2/3 din membrii Prezidiului.

(4) La ședințele Prezidiului pot fi invitați și alți specialiști, în funcție de agendă, fără de drept de vot.

(5) Ședințele Prezidiului sunt deliberative la prezența a 2/3 din membrii specificați în alineatul (2) al prezentului articol, iar hotărîrile se adoptă cu voturile majorității membrilor Prezidiumului.”.

**34**. La articolul 74 litera e), se exclud cuvintele ”și ştiinţifico-didactice masterat, doctorat și”.

**35**. Articolul 75 se exclude.

**36.** La articolul 76

alineatul (2) va avea următorul cuprins:

„(2) Efectivul membrilor titulari și membrilor corespondenți se stabilește în număr de 78 de persoane.”

se completează cu alineatul (21) cu următorul cuprins:

„(21) Denumirea specialităților și numărul locurilor vacante de membri titulari și de membri corespondenți sînt stabilite de Prezidiul Academiei de Științe a Moldovei.”

**37**. Articolul 78 va avea următorul cuprins:

„**Articolul 78**. Secțiile de științe ale Academiei de Științe.

(1) În secțiile de științe ale Academiei de Științe a Moldovei se reunesc:

a) membrii titulari;

b) membrii corespondenți;

c) cîte 10 doctori și doctori habilitați din domeniile corespunzătoare ale secțiilor de științe, aleși prin concurs, în baza unui regulament aprobat de Prezidiul Academiei de Științe a Moldovei, conform criteriilor de performanță aprobate de Guvern.

(2) Domeniile de activitate și numărul secțiilor de științe se stabilesc de Statutul Academiei de Științe a Moldovei.

(3) Persoanele specificate în alineatul (1) al prezentului articol, nu pot face parte din personalul de conducere al organizațiilor din sfera științei și inovării.

(4) Secțiile de științe au următoarele atribuții în domeniile corespunzătoare:

a) coordonează ştiinţifico-metodic cercetările științifice;

b) promovează creația științifică și culturală, valorile și principiile deontologice ale cercetării-dezvoltării;

c) organizează audierea rapoartelor științifice şi elaborează avize la proiectede cercetare-dezvoltare, inovare şi transfer tehnologic;

(5) Conducerea secției de științe este asigurată de către coordonatorul secției ales de adunarea generală a secției de științe dintre membrii acesteia, pentru o perioadă de 4 ani (pentru cel mult 2 termene consecutive).”

**38.** Articolul 79 va avea următorul cuprins:

„**Articolul 79**. Instituţiile auxiliare ale Academiei de Ştiinţe

În subordinea Academiei de Științe pot activa instituții auxiliare cu statutul de persoană juridică, create prin hotărîre de Guvern, la propunerea Academiei de Științe.”

**39**. Articolul 80 va avea următorul:cuprins:

„**Articolul 80**. Întreprinderile și organizațiile auxiliare din domeniul cercetare-dezvoltare

Pentru asigurarea logistică a activităților în domeniul cercetare-dezvoltare, Academia de Științe poate înainta Guvernului propuneri de creare a întreprinderilor și organizațiilor auxiliare.”.

**40**. Articolul 81 va avea următorul cuprins:

„**Articolul 81.** Adunarea Generală a Academiei de Ştiinţe a Moldovei

Adunarea Generală a Academiei de Ştiinţe (în continuare - Adunarea generală) este Organul reprezentativ suprem al Academiei care întruneşte membrii secțiilor de ştiinţe”

**41**. La Articolul 82:

la alineatul (1) cuvintele „de 6 ani” se substituie cu cuvintele „de 4 ani”;

la alineatul (2):

litera b) se exclude;

litera d) va avea următorul cuprins:

„d) prezidează Adunarea Generală a Academiei de Ştiinţe a Moldovei ;”;

la litera f) și litera j), sintagma „sfera științei și inovării” se substituie cu cuvintele „domeniul cercetare-dezvoltare”;

litera g) va avea următorul cuprins:

„g) prezintă Guvernului rapoarte anuale privind activitatea în domeniul cercetare-dezvoltare;”.

**42**. Articolele 85-89 se exclud.

**43**. Titlul Capitolului VI va avea următorul cuprins:

„Evaluarea şi acreditarea organizaţiilor din domeniile cercetare-dezvoltare, inovare şi transfer tehnologic. Atestarea cadrelor ştiinţifice şi ştiinifico-didactice de

înaltă calificare”.

**44.** Articolul 90 va avea următorul cuprins~~:~~

„**Articolul 90**. Cosiliul Naţional pentru Atestare

(1) Consiliul Naţional pentru Atestare (în continuare – Consiliul Național) este instituția responsabilă de atestare a personalului ştiinţific şi ştiinţifico-didactic de înaltă calificare.

(2) Consiliul Naţional este autoritate administrativă de interes național, subordonată Ministerului Educației, cu statut de persoană juridică, finanţată din bugetul de stat și funcționează în baza unui regulament aprobat de Guvern.

**45**. Articolul 91 va avea următorul cuprins:

„**Articolul 91**. Cadrul juridic al activităţii Consiliului Național

Consiliul Naţional activează în conformitate cu Constituţia, cu prezentul cod şi cu alte acte legislative ale Republicii Moldova, cu hotărîrile şi ordonanţele Guvernului, cu tratatele internaţionale în domeniu la care Republica Moldova este parte.”.

**46.** Articolul 92 va avea următorul cuprns:

„**Articolul 92.** Principiile activităţii Consiliului Naţional

Activitatea Consiliului Naţional se bazează pe principiile:

a)obiectivităţii;

b) legalităţii;

c) imparţialităţii;

d) utilităţii şi disponibilităţii publice;

e)confidenţialităţii;

f) transparenţei.

**47.** Articolul 93 va avea următorul cuprins:

„**Articolul 93**. Structura şi conducerea Consiliului Naţional

1. Consiliul Naţional de atestare a personalului ştiinţific şi ştiinţifico-didactic are o Comisie formată din 17 membri, care dețin titluri ştiinţifico-didactice şi ştiinţifice. Membrii Consiliului Naţional nu pot deţine funcţii de demnitate publică, funcţia de rector sau de director al instituţiei de învăţămînt/cercetare.

 (2) Membrii Consiliului Naţional se selectează de către comunitatea academică în baza Regulamentului de selectare a membrilor Consiliului Naţional, aprobat prin hotărîre de Guvern*,* pentru un singur mandat de 5 ani, din rândul personalităţilor ştiinţifice a căror competenţă şi al căror înalt profesionalism în domeniile ştiinţifice şi tehnologice sunt notorii.

(3) Componența nominală a Consiliului Naţional se aprobă de Ministrul Educației.

(4) Conducerea executivă este exercitată de către preşedintele Consiliului Naţional, asistat de vicepreşedinte şi secretarul general.

(5) Membrii de conducere a Consiliului Naţional sunt selectaţi prin concurs deschis, jurizat internaţional, pentru un mandat de 5 ani și numiți în funcție de Ministrul Educației. Concursul este organizat de Ministerul Educației.
 (6) Preşedintele Consiliului Naţional:

 a) este responsabil de întreaga activitate a Consiliului Naţional;

 b) reprezintă interesele Consiliului Naţional în relaţii cu alte organizaţii;

 (c) coordonează activitatea Consiliului Naţional şi al aparatului administrativ;

 (d) emite ordine privind atestarea cadrelor ştiinţifice şi ştiinţifico-didactice de înaltă calificare;

(7) În absenţa preşedintelui Consiliului Naţional, atribuţiile acestuia sînt exercitate de vicepreşedinte.”.

**48.** **Articolul 94** se abrogă.

**49**. **Articolul 95** va avea următorul cuprins:

„Articolul 95. Aparatul administrativ al Consiliului Naţional

1. Consiliul Național este asistat de un aparat administrativ, al cărei structură și efectiv –limită se aprobă de Guvern.
2. Aparatul administrativ al Consiliul Naţional include:
3. direcţia generală de atestare;
4. direcţia generală de pregătire a cadrelor ştiinţifice de înaltă calificare;
5. secţii în componenţa direcţiilor generale.”.

**50.** Articolul 96 va avea următorul cuprins:

„**Articolul 96**. Evaluarea externă a organizaţiilor din domeniile cercetare-dezvoltare, inovare şi transfer tehnologic

(1) Evaluarea externă a organizaţiilor din domeniile cercetare-dezvoltare, inovare şi transfer tehnologic se efectuează de către Comisia de evaluare externă a organizaţiilor din domeniile cercetare-dezvoltare, inovare şi transfer tehnologic

(în continuare – Comisia de evaluare externă), care activează în baza regulamentului elaborat de ANCDITT şi aprobat de Guvern.

 (2) Evaluarea instituțiilor de învățământ superior în calitate de instituţii ştiinţifice are loc concomitent cu evaluarea în calitate de instituţie de pregătire a cadrelor de înaltă calificare și se efectuează de către Agenția Națională de Asigurare a Calității în Învăţămîntul Profesional (în continuare - ANACIP) sau de o altă agenţie de evaluare a calităţii, înscrisă în Registrul European pentru Asigurarea Calității în Învățămîntul Superior (EQAR).

 (3) Principiile de constituire, funcționare și luare a deciziilor de către Comisiile de evaluare externă sunt stipulate în Regulamentele de organizare și funcționare ANCDITT și ANACIP, aprobate prin Hotărîre de Guvern.

(4) Responsabilitățile Comisiilor de evaluare externă sunt stipulate în Regulamentele de organizare și funcționare ale ANACIP și ANCDITT, aprobate prin Hotărîre de Guvern.”.

**51**. Articolul 97 se abrogă.

**52**. Articolul 98 va avea următorul cuprins:

„**Articolul 98**. Criteriile generale de evaluare a activităţii organizaţiilor din domeniile cercetare-dezvoltare, inovare şi transfer tehnologic

 (1) Standardele, criteriile și indicatorii de evaluare externă în vederea acreditării instituțiilor de învățământ superior sunt elaborate de ANACIP și aprobate prin Hotărîre de Guvern.

(2) Standardele, criteriile și indicatorii de evaluare externă în vederea acreditării organizațiilor din domeniile cercetare-dezvoltare, inovare și transfer tehnologic sunt elaborate de către ANCDITT și se aprobă prin Hotărîre de Guvern.”.

**53.** Articolele 99, 100 se abrogă.

**54**. Articolul 101 va avea următorul cuprins:

 „**Articolul 101**. Rezultatele evaluării externe

1) Orice persoană juridică, publică sau privată, interesată în oferirea de programe de studii superioare de doctorat se supune obligatoriu procesului de evaluare externă în vederea acreditării în calitate de instituţie de învăţămînt superior pentru pregătirea cadrelor de înaltă calificare.

 (2) Decizia cu privire la acreditarea sau neacreditarea instituțiiilor de învățământ superior se adoptă de Guvern la propunerea Ministerului Educaţiei, în baza rezultatelor evaluării efectuate de Agenţia Naţională de Asigurare a Calităţii în Învăţământul Profesional sau de o altă agenţie de evaluare a calităţii, înscrisă în Registrul European pentru Asigurarea Calității în Învățămîntul Superior (EQAR).

(3) Decizia cu privire la acreditarea sau neacreditarea organizațiilor din domeniile cercetare-dezvoltare, inovare și transfer tehnologic se adoptă de Guvern la propunerea ANCDITT, în baza rezultatelor evaluării efectuate de către Comisia de evaluare.”.

**55.** Articolul 102, 103 se abrogă.

 **56.** Articolul 104 va avea următorul cuprins:

**„Articolul 104**. Atribuţiile Consiliului Naţional

 Consiliul Naţional are următoarele atribuții:

a) participă la elaborarea şi la realizarea politicii şi strategiei statului în domeniul atestării personalului ştiinţific şi ştiinţifico-didactic de înaltă calificare, formează un sistem unic de stat de atestare a acestora şi asigură funcţionarea lui eficientă;

b) participă la elaborarea de propuneri privind direcţiile strategice din sfera ştiinţei şi inovării şi la asigurarea acestora cu cadre ştiinţifice de înaltă calificare;

c) elaborează, în comun cu Academia de Științe, regulamentele cu privire la recunoaşterea şi echivalarea actelor de înaltă calificare ştiinţifică şi ştiinţifico-didactică obţinute în alte state, precum şi alte acte normative pentru a fi prezentate Ministerului Educației spre aprobare;

d) elaborează și acordă diplome şi atestate pentru înaltă calificare ştiinţifică şi ştiinţifico-didactică;

e) cooptează în consiliile de profil specializate și în comisiile de experți în domeniul evaluării cadrelor științifice de înaltă calificare (după caz) savanți străini cu renume;

f) recunoaşte şi echivalează actele privind calificarea ştiinţifică superioară ale cetăţenilor Republicii Moldova, eliberate de autorităţile publice din alte state;

g) menţine în stare funcţională baza de date referitoare la persoanele care au obţinut grade şi titluri ştiinţifice şi titluri ştiinţifico-didactice;

 h) organizează consfătuiri, conferinţe şi alte manifestări în problemele atestării personalului ştiinţific de înaltă calificare;

 i) asigură transparenţa activităţii sistemului naţional de atestare a cadrelor ştiinţifice de înaltă calificare;

j) aprobă programele examenelor de doctorat şi fişele tehnice ale specialităţilor la care se acordă grade ştiinţifice;

 k) elaborează şi aprobă criterii şi instrucţiuni de conferire a gradelor şi titlurilor ştiinţifice;

l) aprobă planul său anual de activitate;

m) elaborează şi propune Ministerului Educației spre aprobare standardele minime pentru conferirea titlurilor științifice și științifico-didactice.

n) organizează expertiza tezelor de doctor/doctor habilitat pentru evaluarea lor şi obiectivitatea deciziilor emise de consiliile ştiinţifice specializate;

o) monitorizează activitatea comisiilor de doctorat din cadrul școlilor doctorale;

p) validează titlul de doctor şi conferă sau retrage titlul de doctor habilitat.

**57**. Articolul 105 va avea următorul cuprins:

„**Articolul 105**. Finanțarea activității de astestare a cadrelor științifice și științifico-didactice

(1). Cheltuielile de examinare, în Consiliul Naţional a dosarelor de atestare a personalului ştiinţific şi ştiinţifico-didactic de înaltă calificare, inclusiv de validare a tezelor de doctor/doctor habilitat, de examinare acontestaţiilor, de expertizăse efectuează:

a) în cazul colaboratorilor, competitorilor şi studenților-doctoranzi a organizaţiilor de drept public – din mijloacele alocate Consiliului Naţional de la bugetul de stat pentru asemenea activităţi;

b) în cazul persoanelor care şi-au făcut studiile contra plată, al cetăţenilor străini şi al colaboratorilor, competitorilor şi studenților-doctoranzi ai organizaţiilor de drept privat şi organizaţiilor obşteşti – din contul acestor organizaţii sau din contul propriu al persoanelor în cauză, în conformitate cu tarifele aprobate de Guvern;

c) în cazul foştilor doctoranzi ai organizaţiilor de drept public care, pe parcursul a 2 ani după absolvirea doctoratului, nu au susţinut teza – din contul persoanelor în cauză.

(2) Cheltuielile de perfectare şi eliberare a diplomelor, atestatelor şi certificatelor de recunoaştere şi echivalare a gradelor şi titlurilor ştiinţifice şi a titlurilor ştiinţifico-didactice obţinute în străinătate le suportă persoanele respective.”.

 **58**. La articolul 117, alineatul (3), sintagma “sfera științei și inovării” se substituie cu sintagma “domeniul cercetare-dezvoltare”.

**59.** La articolul 125:

alineatul (2) va avea următorul cuprins:

“(2) Mijloacele financiare alocate de la bugetul de stat se divizează în două fonduri distincte, respectiv, pentru domeniul cercetare-dezvoltare și pentru domeniul inovare și transfer tehnologic, în conformitate cu programele de stat.”;

alineatul (3) se exclude;

alineatul (4) va avea următorul cuprins:

“(4) Statul asigură finanțarea anuală a domeniilor cercetare-dezvoltare, inovare și transfer tehnologic în baza programelor de stat și a proiectelor aprobate și coordonate în ordinea stabilită.”.

la alineatul (5):

sintagma “sferei științei și inovării” se substituie cu sintagma “domeniilor cercetare-dezvoltare, inovare și transfer tehnologic”;

litera d) va avea următorul cuprins:

“d) finanțarea de programe și proiecte în domeniile cercetare-dezvoltare, inovare și transfer tehnologic;”

litera eva avea următorul cuprins:

“e) organizarea de concursuri, conferințe, seminare etc;”

alineatele (6) şi (10) se exclud;

**60.** La articolul 126:

alineatul (3) se exclude;

la alineatul (5) - (8), cuvintele „din sfera ştiinţei şi inovării” se exclud.

**61**. Titlul capitolului IX va avea următorul cuprins:

„STATUTUL JURIDIC AL ORGANIZAŢIILOR DIN DOMENIIUL CERCETARE-DEZVOLTARE DE DREPT PUBLIC”

**62.** În tot cuprinsul Capitolului IX, sintagma „sfera științei și inovării”, la toate formele gramaticale, se substituie cu sintagma „domeniile cercetare-dezvoltare, inovare şi transfer tehnologic”.

**63.** La articolul 128, litera a) se expune în următoarea redacție:

“a) efectuează cercetări fundamentale și aplicative, lucrări experimentale și tehnologice în scopul obținerii, în consecinţă, a noi cunoștințe, produse și servicii, noi performante, sau perfecționate;”.

**64.** La articolul 131:

în denumirea articolului, în alineatele (1) şi (3) sintagma „sfera științei și inovării”, se substituie cu cuvintele „domeniile cercetare-dezvoltare, inovare și transfer tehnologic”;

alineatul (2) se abrogă.

**65.** La articolul 143, litera a) va avea următorul cuprins:

„a) aprobă direcțiile de activitate conforme statutului și în corespundere cu direcțiile strategice de dezvoltare a științei și inovării aprobate de Parlament;”

**66**. La articolul 144 și articolul 146, în alineatul (4) sintagma „Academia de Științe” se substituie cu cuvintele „autoritatea în subordinea căreia se află.”.

**67**. La articolul 157, alineatul (5) se expune în următoarea redacție:

„(5) Cercetătorul științific care activează în organizația ce face parte din domeniile cercetare-dezvoltare sau inovare și transfer tehnologic, finanțată integral de la bugetul de stat sau finanțată în bază programelor și proiectelor selectate prin concurs de către Consiliul de Administrare a Fondurilor, care dețin grad științific de doctor habilitat și/sau titlu ştiinţifico-didactic de profesor universitar și/sau titlu științific de profesor cercetător beneficiază de un spor lunar de cel puțin 700 lei, iar cel care deține gradul științific de doctor și/sau titlu ştiinţifico-didactic de conferențiar universitar și/sau titlu științific de conferențiar cercetător-de cel puțin 300 de lei. Sporul se indexează în fiecare an conform Legii bugetului pe anul corespunzător și se plătește în baza rezultatelor evaluării ce confirmă eficiența activității cercetătorului respectiv.

**68.** Anexele nr. 1 - 3 se exclud.

**Articolul II**.

Guvernul:

a) în termen de 6 luni va prezenta Parlamentului propuneri pentru aducerea legislației în vigoare în concordanță cu prezenta lege;

b) în termen de 4 luni va elabora și aproba Regulamentul Agenției Naționale pentru Cercetare-Dezvoltare, Inovare și Transfer Tehnologic;

c) în termen de 9 luni va elabora și aproba celelalte acte normative necesare pentru aplicarea integrală a prevederilor prezentei legi.

**Preşedintele Parlamentului**